Ramona Chiriac, șefa Reprezentanței Comisiei Europene la București, intră în concediu fără plată pentru a putea candida din partea PSD PNL la alegerile europarlamentare
Ramona Chiriac, șefa Reprezentanței Comisiei Europene la București, intră în concediu fără plată pentru a putea candida din partea PSD PNL la alegerile europarlamentare din 9 iunie.
"Ca orice cetățean european, funcționarii și agenții temporari ai Comisiei Europene au dreptul de a candida în alegeri. Doamna Ramona Chiriac, șefa Reprezentanței Comisiei Europene în România, a comunicat deja decizia de a candida la alegerile pentru Parlamentul European către forurile ierarhice superioare și serviciile relevante ale Comisiei Europene", se arată într-un comunicat dat publicității miercuri de reprezentanța CE.
În același timp, ținând cont de prevederile Regulamentului de stabilire a Statutului funcționarilor și a Regimului aplicabil celorlalți agenți ai Comunității Economice Europene și ai Comunității Europene a Energiei Atomice, dar și de procedurile interne ale Comisiei Europene, Ramona Chiriac a solicitat "suspendarea din activitate prin aprobarea de concediu fără plată din motive personale cu caracter imperios conform prevederilor articolului 17 ale sus numitului regulament".
Mara Roman, șefa adjunctă a Reprezentanței Comisiei Europene în România, va asigura continuitatea activității, mai precizează sursa citată.
Context
Liderii coaliției PSD-PNL au decis cu două zile în urmă ca șefa reprezentanței României la Comisia Europeană, Ramona Chiriac, diplomat de carieră, să deschidă lista comună a alianței pentru alegerile europene de la 9 iunie.
Șefa Reprezentanței Comisiei Europene la București, Ramona Chiriac, a confirmat pentru G4Media.ro că a acceptat rolul de candidat independent pe lista comună PSD-PNL și că va formaliza plecarea din funcție "cât de curând".
Șefii de reprezentanțe sunt numiți direct de președintele Comisiei Europene ca reprezentanți politici ai săi în țările membre unde funcționează.
Desemnarea Ramonei Chiriac a avut loc la scurtă vreme după congresul de la București al popularilor europeni (PPE), care a decis s-o susțină pe Ursula von der Layen pentru un nou mandat în fruntea Comisiei Europene.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank